DocuCom PDF Driver
Websted:	www.zeon.com.tw 

Det er nemt og hurtigt at konvertere tekstfiler til PDF-filer med programmet DocuCom PDF Driver 4.61.
PDF-filer er blevet en standard for udveksling af dokumenter over internettet. Formatet har den fordel, at det er uafhængigt af computerens styresystem, hvad enten det drejer sig om Windows eller Mac OS. Dokumentet bevarer sin oprindelige form - både som en fil på computeren og når det skrives ud på en lokal printer.
Du kan med andre ord være sikker på at tekst, de rigtige skrifttyper og eventuelle billeder kan ses på andre computere end den, der blev anvendt til at oprette dokumentet på.
PDF-dokumenter kan "presses sammen" så de fylder mindre. Det kan være en fordel hvis du fx vil sende et dokument som en vedhæftet fil i en e-mail.
Du kan konvertere dine egne dokumenter til PDF-filer med DocuCom PDF Driver 4.61.
PDF-dokumenter kan læses med programmet Acrobat Reader, der ligger på K-CD'en under Tilbehør.

Du kan læse mere om dette program i bladet. Her får du også en vejledning i, hvordan du kommer i gang med at bruge det.